stanford-oval/wikipedia huggingface dataset:
Greatest Hits 1970–1978

| Greatest Hits 1970–1978 Black Sabbath |
| --- | --- | --- |

Kokoelmalevyn tiedot
 Äänitetty : 1970–1978
 Julkaistu: 14. maaliskuuta 2006
 Tuottaja(t): Black Sabbath
 Tyylilaji: heavy metal
 Kesto: 74.28
 Levy-yhtiö: Rhino Records, Warner Bros.
Black Sabbath muut julkaisut
| Black Box: The Complete Original Black Sabbath 1970–1978 2004 | Greatest Hits 1970–1978 2006 | Black Sabbath: The Dio Years 2007 |
Greatest Hits 1970–1978 on heavy metal -yhtye Black Sabbathin vuonna 2006 julkaistu kokoelma, joka sisältää materiaalia vuosilta 1970–1978. Se on julkaistu vain Pohjois-Amerikassa. Lähteinä käytetty samoja nauhoja kuin Black Box -boksissa ja Symptom of the Universe: The Original Black Sabbath 1970-1978-kokoelmalla. Kokoelma julkaistiin yhtyeen Rock and Roll Hall of Fame-nimeämisen yhteydessä.
Kappaleet

Black Sabbath – 6.16
N.I.B. – 5.22
The Wizard – 4.20
War Pigs – 7.54
Paranoid – 2.48
Iron Man – 3.29
Sweet Leaf – 5.03
Children of the Grave – 5.15
Changes – 4.43
Snowblind – 5.27
Supernaut – 4.41
Sabbath Bloody Sabbath – 5.42
Hole in the Sky – 4.01
Rock 'n' Roll Doctor – 3.26
Never Say Die – 3.48
Dirty Women – 7.13
"Iron Man"-kappaleesta kokoelmalla on sen editoitu single-versio, joka alun perin julkaistiin Pohjois-Amerikassa vuonna 1971.
Kokoonpano

Ozzy Osbourne – laulu
Tony Iommi – kitara, kosketinsoittimet (kpl. 9)
Geezer Butler – basso, kosketinsoittimet (kpl. 9)
Bill Ward – rummut
Gerald "Jezz" Woodroffe – kosketinsoittimet (kpl. 14 ja 16)
Julkaisuhistoria

maaliskuu 2006: Rhino / Warner, R2-73365, US
maaliskuu 2006: Warner Bros, WTVD-73365, CAN
Aiheesta muualla

Greatest Hits 1970–1978 Discogsissa. (englanniksi)
Albumi Greatest Hits 1970–1978 Encyclopaedia Metallum -sivustolla (englanniksi)
Hauhon seurakunta

| Hauhon seurakunta |
| --- | --- |

 tunnus :  sijainti 
 Hauhon kirkko
Tunnustuskunta:  evankelis-luterilainen
Hiippakunta:  Tampereen hiippakunta
Rovastikunta:  Hämeenlinnan rovastikunta
Seurakuntayhtymä:  Hämeenlinnan seurakuntayhtymä
Pääkirkko:  Hauhon kirkko
Perustettu:  1329
Jäsenmäärä:  2 680 (2022)
– Osuus asukkaista:  69,1 %
Kirkollisvero:  1,30 %
Kirkkoherra:  Tapani Vanhanen
Sivusto
Infobox OKNimi-testi OK: 
Hauhon seurakunta on Suomen evankelis-luterilaisen kirkon seurakunta Kanta-Hämeessä, Hämeenlinnan kaupungissa. Seurakunta kuuluu Tampereen hiippakunnassa Hämeenlinnan rovastikuntaan ja on osa Hämeenlinnan seurakuntayhtymää. Kirkkoherrana toimii Tapani Vanhanen. Vuonna 2018 seurakunnassa oli 2 919 jäsentä.
Papisto > Kirkkoherrat

2003→ Tapani Vanhanen
Gustav Nieritz

| Gustav Nieritz |
| --- | --- |
 Gustav Nieritz 1895.
Henkilötiedot
Koko nimi:  Karl Gustav Nieritz
Syntynyt: 1795
Kuollut: 1876 (80–81 vuotta)
Ammatti:  kirjailija
Kirjailija
Äidinkieli: saksa
Tuotannon kieli: saksa
 Nimikirjoitus
Aiheesta muualla
Löydä lisää kirjailijoitaKirjallisuuden teemasivulta
Karl Gustav Nieritz (1795–1876) oli saksalainen kansan- ja nuorisonkirjailija, jonka lämminsydämiset kertomukset on julkaistu koottuina muun muassa nimillä Jugendbibliothek ja Jugendschriften. Nieritz on kirjoittanut oman elämäkertansa Selbstbiographie (1872).
Suomennetut teokset

Tyttö Helgolannissa (Das Fischermädchen von Helgoland), Helsingissä: K. E. Holm 1877 Teos verkossa
Eräs joululaulu: Ystävä hädässä: kaksi kertomusta, suom. Hanna Pakkala. Helsinki: Holm 1897. Sarja: Nuorison kirjasto, 5.
Hiljainen Heikki: kertomus nuorisolle, suom. Hanna Pakkala, Helsinki: Holm 1897. Sarja: Nuorison kirjasto, 6.
Aiheesta muualla

Kuvia tai muita tiedostoja aiheesta Gustav Nieritz Wikimedia Commonsissa
Juri Borzakovski

| Mitalit | Mitalit | Mitalit |  |
| --- | --- | --- | --- |
|  Juri Borzakovski |  Juri Borzakovski |  Juri Borzakovski |  |
Maa:   Venäjä
Miesten yleisurheilu
|  Olympialaiset  |  Olympialaiset  |  Olympialaiset  |  |
|  Kultaa | Ateena 2004 | 800 metriä |  |
| MM-kilpailut  | MM-kilpailut  | MM-kilpailut  |  |
|  Hopeaa | Pariisi 2003 | 800 metriä |  |
|  Hopeaa | Helsinki 2005 | 800 metriä |  |
|  Pronssia | Osaka 2007 | 800 metriä |  |
|  Pronssia | Daegu 2011 | 800 metriä |  |
| Sisäratojen MM-kilpailut  | Sisäratojen MM-kilpailut  | Sisäratojen MM-kilpailut  |  |
|  Kultaa | Lissabon 2001 | 800 metriä |  |
|  Pronssia | Moskova 2006 | 800 metriä |  |
| EM-kilpailut  | EM-kilpailut  | EM-kilpailut  |  |
|  Kultaa | Helsinki 2012 | 800 metriä |  |
|  Hopeaa | München 2002 | 4×400 metriä |  |
| Sisäratojen EM-kilpailut  | Sisäratojen EM-kilpailut  | Sisäratojen EM-kilpailut  |  |
|  Kultaa | Gent 2000 | 800 metriä |  |
|  Kultaa | Torino 2009 | 800 metriä |  |
Juri Mihailovitš Borzakovski, (ven. Ю́рий Миха́йлович Борзако́вский, s. 12. huhtikuuta 1981 Kratovo) on venäläinen keskimatkojen, pääasiassa 800 metrin juoksija. Etniseltä taustaltaan Borzakovski on ersäläinen. Hänen suurin saavutuksensa on 800 metrin juoksun olympiavoitto Ateenan olympialaisissa 2004 23-vuotiaana.
Lapsuusvuodet

Juri Borzakovski syntyi 12. huhtikuuta vuonna 1981 Kratovossa Moskovan lähellä työläisten kommuuniin, jossa hänen köyhähköllä perheellään oli huone. Asukkailla oli käytössään vain yksi yhteinen keittiö, kylpyhuone ja käymälä. Nimensä hän sai kosmonautti Juri Gagarinin mukaan, joka lähetettiin ensimmäisenä ihmisenä avaruuteen samana päivämääränä, 12. huhtikuuta, kaksikymmentä vuotta aikaisemmin, vuonna 1961.
Borzakovskin äiti, Jekaterina, työskenteli katujen siivoojana, ja joutui heräämän aamuisin jo neljän aikaan. Juri vei joka aamu sisarensa puoli kahdeksaksi lastentarhaan ja meni itse kouluun. Hän huolehti myös ruuan valmistuksesta sisarilleen ja tehtaassa työskenneelle isälleen.
Urheilussa Borzakovski oli jo pienestä pitäen luonnonlahjakkuus. Hänen lahjansa havaittiin 10-vuotiaana, kun koulussa opetettiin venäläistä sambo-itsepuolustuslajia (Samozaštšitja bez oružija, "itsepuolustus ilman aseita"). Kaksi viikkoa myöhemmin hänet kutsuttiin urheiluseuraan, jonka Borzakovski itse luuli aluksi olevan jalkapallojoukkue, mutta joka paljastuikin yleisurheiluseuraksi. Kuukauden kuluttua Borzakovski osallistui ensimmäisiin kilpailuihinsa 600 metrin matkalla ja kaikkien yllätykseksi voitti. Pian hänestä tuli myös kotikaupunkinsa Žukovskin mestari, ja saman tien mestaruus tuli myös Moskovan alueen nuorten mestaruuskilpailuista.
Muuta

Borzakovskin perheeseen kuuluvat vaimo Irina ja poika Jaroslav. Perhe asuu yhä Jurin kotikaupungissa Žukovskissa.
Borzakovski on 182 senttimetriä pitkä ja painaa 73 kilogrammaa.
Saavutukset > Olympialaiset

2004 kultaa, 800 m, aika 1.44,45
Saavutukset > MM-kilpailut

2001 hallimaailmanmestaruus, 800 m, 1.44,49 Lissabon
2003 hopeaa, 800 m 1.44,4, Pariisi (Saint-Denis)
2005 hopeaa, 800 m 1.44,51, Helsinki
2006 halli-MM-pronssia 1.47,38, Moskova
2007 pronssia 800 m 1.47,39, Osaka
2011 pronssia 800 m 1.44,49, Daegu
Saavutukset > EM-kilpailut

2002, hopeaa, 4x 400 metrin viesti, Venäjä (O. Mišukov, A. Semjonov, Maštšenko, Borzakovski)
2012, kultaa, 800 m 1.48,61 Helsinki
Saavutukset > Kultainen liiga

2001 1., 800 m 1.42,47 Bryssel
2001 2., 800 m 1.44,02 Rooma
2001 2., 800 m 1.43,76 Pariisi (Saint-Denis)
2001 2., 800 m 1.43,17 Monaco
2003 1., 800 m 1.43,94 Pariisi (Saint-Denis)
2004 1., 800 m 1.44,41 Bergen
2004 3., 800 m 1.44,19 Rooma
Saavutukset > Grand Prix

2001 1., 800 m 1.44,80 Tukholma
2003 2., 800 m 1.43,93 Sevilla
2004 2., 800 m 1.44,79 Sevilla
Saavutukset > Super Grand Prix

2003 1., 800 m 1.43,97 Trkala
2003 2., 800 m 1.44,36 Ostrava
2003 2., 800 m 1.45,89 Tukholma
2004 1., 800 m 1.43,92 Herakleion
Saavutukset > Henkilökohtaiset ennätykset

200 m 22,56
400 m 45,84 (Tula, 24. heinäkuuta 2000)
800 m 1.42,47 (Bryssel, 24. elokuuta 2001)
1 000 m 2.15,50 (Tukholma, 22. heinäkuuta 2008)
1 500 m 3.43,24 (Tula, 31. toukokuuta 2003)
Saavutukset > Ennätykset

Nuorten sisäratojen ME, 1.44,35, Karlsruhe, 2000
Euroopan alle 23-vuotiaiden ennätys, 1.42,47, Bryssel, 2001
Nuorten EE, 1.44,33, Sydney, 2000
Venäjän ennätys 1.42,47, Bryssel, 2001
Venäjän sisäratojen ennätys 1.44,15, Karlsruhe, 2001
Saavutukset > Parhaat tulokset 800 metrillä

Lähde: Tilastopaja
1.42,47 (1) Bryssel 24.8.2001
1.42,79 (1) Monaco 29.7.2008
1.43,17 (2) Monaco 20.7.2001
1.43,30 (6) Zürich 17.8.2001
1.43,42 (1) Ateena 3.7.2006
1.43,58 (2) Monaco 28.7.2009
1.43,68 (6) Bryssel 5.9.2003
1.43,76 (2) Saint-Denis 6.7.2001
1.43,92 (1) Iráklio 4.7.2004
1.43,93 (2) Sevilla 7.6.2003
Harry J. Lawson

| Henry John Lawson> Henkilötiedot |
| --- | --- |
Syntynyt: 23. helmikuuta 1852 Lontoon City 
Kuollut: 12. heinäkuuta 1925 Harrow, Middlesex 
Henry John Lawson, kutsumanimeltään Harry, (1852 – 1925) oli brittiläinen polkupyörien suunnittelija ja kilpapyöräilijä. Hän oli myös yksi Britannian autoteollisuuden tienraivaajista. Hänen pyrkimyksenään oli hallita brittiläistä moottoriteollisuutta, ja tämän tuloksena vuonna 1896 syntyi Daimler Motor Company Ltd. Vuonna 1896 Lawson myös organisoi Lontoon ja Brightonin kaupunkien välisen autojen retkeilyajon, jolle hän antoi nimen Emancipation Day drive. Emancipation Day on orjuuden lopettamisen muistopäivä ja tällä nimellä Lawson halusi korostaa sitä, kuinka Britannian silloinen tieliikennelaki kahlitsi autoilijoita. Lawsonin mielestä "Red Flag Act" vuodelta 1865, eli laki joka määräsi ajoneuvon kattonopeudeksi maaseudulla 4 mph (6 km/h) ja kaupungissa 2 mph (3 km/h), sekä määräsi ajoneuvon edellä kulkemaan henkilön punaista merkkilippua heiluttaen, oli suurin hidaste autojen valmistamiselle ja myynnille. Tämän ensimmäisen, protestiluontoisen ajon muistoksi, ajetaan nykyisin vuosittainen Lontoo-Brighton retkeilyajo.
Varhaisvuodet

1870-luvulla Lawson työskenteli polkupyörien suunnittelun parissa ja häntä pidetään John Starleyn ohella modernin polkupyörän kehittäjänä. John Starley esitteli vuonna 1885 ensimmäisen "Rover"-turvapolkupyörän, joita valmistamaan hän perusti vuonna 1889 J. K. Starley & Co. Ltd -nimisen yhtiön. 1890-luvun lopulla tästä yhtiöstä muodostui Rover Cycle Company Ltd.
Motorismin edistäjä

Lawson näki, että liikenteen ja teollisuuden suuri tulevaisuus olisi moottoroiduissa ajoneuvoissa ja niiden valmistuksessa. Hän perusti yhtiöitä, jotka hankkivat omistukseensa kaikki mahdolliset, autoihin ja moottoreihin liittyvät patentit ja oikeudet Britannian Imperiumin alueella.
Pystyäkseen paremmin vaikuttamaan parlamentin lakeja säätäviin elimiin ja täten edustaakseen yhtiöidensä etuja, Lawson ja insinööri-keksijä-liikemies Frederick Simms perustivat Englannin Kuninkaallisen Automobiiliklubin (Royal Automobile Club of Britain, RAC).
Lawson ja RAC organisoivat ensimmäisen Lontoo-Brighton retkeilyajon, nimeltään "Emancipation Run" eli Vapatuksen muistopäivän ajo. Tällä 14. päivänä lokakuuta vuonna 1896 järjestetyllä tapahtumalla haluttiin juhlistaa höyrykäyttöisten lokomotiivien aikakaudella säädetyn "Red Flag Actin" kumoamista. Lain kumoaminen helpotti autojen käyttöä yleisessä liikenteessä ja siten lisäsi niiden myyntiä ja valmistusta.
Lawsonin pyrkimyksenä oli saavuttaa ensiaskeleitaan ottavassa brittiläisessä autoteollisuudessa monpoliasema ja tätä silmälläpitäen hän hankki omistukseensa mahdollisimman paljon patenttioikeuksia. Hänellä oli Britannian Imperiumin alueella yksinoikeus valmistaa ja myydä De Dion-Bouton- ja Léon Bollée -ajoneuvoja.
1895 Lawson perusti yhden monista syndikaateistaan, British Motor Syndicaten ja tälle siirrettiin mm. aiemmin Simmsin omistamat Daimler Motor Syndicaten oikeudet.
1896 Lawson perusti Great Horseless Carriage Co:n, jolle siirrettiin kaikki autojen valmistusta koskevat oikeudet.
1896 Lawson perusti yhdessä Adolphe Clément-Bayardin ja Charles Chetwynd-Talbotin kanssa British Automobile Commercial Syndicate Ltd:n, joka hankki omistukseensa Humber Bicycle Companyn. Tämän yhteenliittymän myöhempinä seuraamuksina oli mm. Clément-Bayard-, Talbot- ja Humber-automerkkien synty. Muita hänen tuon ajan yhtiöitään olivat mm. moottoripyöriä valmistanut New Beeston Cycle Co, British Motor Company, British Motor Traction Company, joka syntyi British Motor Syndicaten uudelleenjärjestelyjen yhteydessä sekä Great Horseless Carriage Companyn uudelleenjärjestelyn myötä syntynyt Motor Manufacturing Company,. Lisäksi Lawsonilla oli amerikkalaisen keksijä ja suunnittelija E.J. Penningtonin kanssa yhteisyritys Anglo-American Rapid Vehicle Company. Kaikki nämä yhtiöt toimivat Daimlerin kanssa samoissa tiloissa Englannin Coventryssa. Lawson oli ostanut sieltä ystävänsä ja liikekumppaninsa omistuksessa olleet, entiset puuvillan jalostuslaitoksen rakennukset.
Epäonnistuminen

Ajoneuvojen ja moottoreiden tekninen kehitys eteni 1800 – 1900-lukujen taitteessa jättiharppauksin, ja Lawsonin patenttioikeuksien arvo liukeni hetkessä olemattomiin. Lisäksi Lawson haastettiin 1900-luvun alkuvuosina useisiin patentteja koskeviin oikeudenkäynteihin, jotka tuomittiin hänen tappiokseen. Vuonna 1904 Lawson oli oikeudessa syytettynä osakemerkintäpetoksesta ja tästä hän sai vankilatuomion. Lawsonin nimi katoaa Britannian autoteollisuudesta vuonna 1908.
Lawsonin nimi tulee uudestaan esiin, hänen toimiessaan ranskalaisen lentokoneiden valmistaja Louis Blériot:n englantilaisen tytäryhtiön, vuonna 1915 perustetun Blériot Manufacturing Aircraft Company Ltd:n johtajana. Lawson oli hankkiutunut yhtiön johtoon vähän ennen yhtiön julkista listaamista, jolla oli tarkoitus kasvattaa sotatuotantoa. Jotain kuitenkin tapahtui englantilaisen yhtiön johdon ja Blériot:n välillä, koska yhtiön toiminta lakkautettiin jo vuoden 1916 heinäkuussa ja sen johtaja sai syytteen petoksesta. Tämän jälkeen Lawsonin nimi katosi julkisuudesta. Hän kuoli kotonaan, Lontoon Harrow’ssa, vuonna 1925.
Lawsonin polkupyörä vuodelta 1877. Voimanvälitys takapyörälle kampi- ja vipuvälitteisesti
Lawsonin polkupyörä vuodelta 1878
Lawsonin ketjuvetoinen "Bicyclette" vuodelta 1879. Kuva kirjasta Bartleet's Bicycle Book.
Gustav Mie

Gustav Adolf Feodor Wilhelm Ludwig Mie (29. syyskuuta 1868 – 13. helmikuuta 1957) oli saksalainen fyysikko. Hän kuului Saksan 1900-luvun merkittävimpiin fyysikoihin. Hänen vuonna 1908 julkaisemaansa artikkeliin valon sironnasta viitataan edelleen.
Elämäkerta

Mie syntyi Rostockissa  Mecklenburg-Schwerin, Saksassa vuonna 1868. Vuodesta 1886 hän opiskeli matematiikkaa ja fysiikkaa Rostockin yliopistossa. Pääaineidensa lisäksi hän opiskeli myös, kemiaa, eläintiedettä, geologiaa, mineralogia, tähtitiedettä sekä logiikkaa ja metafysiikkaa. Vuonna 1889 hän jatkoi opintojaan Heidelbergin yliopistossa ja suoritti 22-vuotiaana tohtorin tutkinnon matematiikasta.
Vuonna 1897 hänestä tuli teoreettisen fysiikan dosentti Göttingenissä ja vuonna 1902 ylimääräinen professori Greifswaldin yliopistossa. Vuonna 1917 hän tuli professori Martin Luther-Yliopistossa Halle-Wittenbergissä. Vuonna 1924 hän tuli fysiikan laitoksen esimies Freiburgin yliopistossa, jossa hän työskenteli eläkkeelle jäämiseensä asti vuoteen 1935.
Freiburgissa natsivallan aikana Mie oli jäsen yliopiston oppositiossa eli "Freiburgin piirissä".
Hän kuoli Freiburg im Breisgaussa vuonna 1957.
Työ

Greifswaldissa Mie tutustui kolloidisiin liuoksiin. Eräs hänen opiskelijoistaan tutki kokeellisesti valon sirontaa ja vaimentaa kullan kolloideissaselvennä. Mie käytti Maxwellin yhtälöitä mallina kehittäessään teoriaa pienten, pallomaisten kappaleiden aiheuttamalle sironnalle. Hän kehitti myös useita numeerisia esimerkkejä, jotka selittivät havaitut ilmiöt. Koska kaikki laskenta piti tehdä käsin, Mie joutui rajoittamaan äärettömät kehitelmät kolmeen ensimmäiseen termiin. Niinpä hän saattoi käsitellä valon sirontaa korkeintaan 200 nanometrin partikkeleista. Tietokoneiden kehittyminen on tuonut Mien vanhat tutkimukset uuteen arvoon.
Mielle itselleen sironta oli sivutyö, jota hän tutki selittääkseen opiskelijan havaintoja. Hän keskittyi teoreettisen fysiikan ajankohtaisiin kysymyksiin kuten aineen teoriaan. Hän kirjoitti myös useita oppikirjoja.
Valitut julkaisut

Moleküle, Atome, Weltäther. Teubner-Verlag, 1904
Lehrbuch der Elektrizität und des Magnetismus. F. Enke, 1910; Enke-Verlag, 1943; Enke-Verlag, 1948
Die geistige Struktur der Physik. Gütersloh, 1934
Die göttliche Ordnung in der Natur. Furche-Verlag, 1946
Die Grundlagen der Mechanik. Enke-Verlag, 1950
Käännös suomeksi
Guinea kesäolympialaisissa 2000

Guinea osallistui Sydneyn kesäolympialaisiin vuonna 2000 kuuden urheilijan joukkueella. Maan urheilijat osallistuivat neljään eri lajiin: yleisurheiluun, uintiin, nyrkkeilyyn sekä judoon. Maan lipunkantajana avajaisissa toimi juoksija Joseph Loua.
Osallistujat > Judo

Mariama Sonah Bah - Naisten alle 70 kg
Osallistujat > Nyrkkeily

Sidy Sandy - Miesten alle 71 kg
Osallistujat > Uinti

Facinet Bangoura - Miesten 100 metrin rintauinti
Aissautou Barry - Naisten 50 metrin vapaauinti
Osallistujat > Yleisurheilu

Joseph Loua - Miesten 200 metrin juoksu
Sylla M´Mah Touré - Naisten 100 metrin juoksu
Julian Schieber

| 0 | 1 | 2 | 3 |
| --- | --- | --- | --- |

Henkilötiedot
Syntymäaika: 13. helmikuuta 1989 (ikä 35)
Syntymäpaikka: Backnang, Saksa
Pelipaikka: hyökkääjä
Pituus: 186 cm
Paino: 85 kg
Seura
Seura: FC Augsburg
Pelinumero: 20
Junioriseurat
1994–2005: SV Unterweissach
2005–2006: TSG Backnang
2006–2008: VfB Stuttgart
Seurat
| Vuodet | Seura | O | (M) |
| 2008–2010 | VfB Stuttgart II | 23 | (13) |
| 2009–2012 | VfB Stuttgart | 49 | (6) |
| 2010–2011 | → 1. FC Nürnberg | 29 | (7) |
| 2012–2014 | Borussia Dortmund | 35 | (3) |
| 2013 | → Borussia Dortmund II | 1 | (0) |
| 2014–2018 | Hertha BSC | 43 | (10) |
| 2018 | → Hertha BSC II | 1 | (1) |
| 2018– | FC Augsburg | 11 | (1) |
Maajoukkue
| 2009–2010 | Saksa U21 | 7 | (5) |
 Seurajoukkueuran tilastot kattavat vain kansalliset sarjat, päivitetty 7. heinäkuuta 2020.  Maajoukkueuran tilastot päivitetty 7. heinäkuuta 2020.
Julian Schieber (s. 13. helmikuuta 1989 Backnang) on saksalainen jalkapalloilija. Pelipaikaltaan hän on hyökkääjä. Schieber edustaa Saksan Bundesliigassa pelaavaa FC Augsburgia, jonne hän siirtyi kesällä 2018 Hertha Berlinistä. Aiemmin hän on edustanut VfB Stuttgartia, lainasopimuksella 1. FC Nürnbergiä ja Borussia Dortmundia. Hän on kauden 2019–2020 loppuun mennessä pelannut kaikkiaan 167 bundesliigaottelua ja tehnyt niissä 27 maalia. Mestarien liigassa hän on pelannut 18 ottelua ja tehnyt yhden maalin, joulukuussa 2012 Borussia Dortmundin alkulohko-ottelussa Manchester Cityä vastaan.
Julian Roosevelt

| Mitalit> Maa:   Yhdysvallat.Miesten purjehdus. Olympialaiset  | Mitalit> Maa:   Yhdysvallat.Miesten purjehdus. Olympialaiset  | Mitalit> Maa:   Yhdysvallat.Miesten purjehdus. Olympialaiset  | Maa:   Yhdysvallat> Miesten purjehdus. |
| --- | --- | --- | --- |
|  Kultaa | Helsinki 1952 | 6mR |  |
Julian Kean Roosevelt (14. marraskuuta 1924 New York, New York – 28. maaliskuuta 1986 Manhasset, New York) oli yhdysvaltalainen kilpapurjehtija ja olympiavoittaja.
Roosevelt voitti 6mR-veneluokassa olympiakultaa Helsingissä 1952. Hän kilpaili myös Lontoon kesäolympialaisissa 1948. Roosevelt kuoli 61-vuotiaana maksasyöpään.
Heikki Kossi

Heikki Sakari Kossi (s. 6. joulukuuta 1969 Tampere) on suomalainen foley-artisti eli elokuvien jälkiäänitettävien kohtausäänien tekijä. Hän on työskennellyt kymmenissä suomalaisissa elokuvissa ja yhä enemmän myös kansainvälisissä tuotannoissa, kuten vuonna 2016 ensi-iltansa saaneessa animaatioelokuvassa Pikku prinssi.
Kossi on tehnyt foley-äänet muun muassa parhaan äänityksen Oscar-palkinnon vuonna 2021 voittaneeseen elokuvaan Metallin soundi ja edellisvuonna samassa sarjassa ehdolla olleeseen elokuvaan Ad Astra. Foley-artisteja ei kuitenkaan ”alihankkijoina” lueta mukaan tuossa kategoriassa palkittaviin tiimeihin.
Muusikkona toiminut Kossi opiskeli äänisuunnittelua vuodesta 1997 lähtien Turun kristillisessä opistossa. Foley-tehosteiden tekoon Kossi tutustui harjoittelupaikassaan Kikeono Film Sound Oy:ssä, jossa hän avusti äänien teossa elokuvaan Lakeuden kutsu. Vuonna 2001 Kossi sai paikan Itse valtiaat -animaatiosarjan tuotantotiimissä äänisuunnittelijana ja foley-artistina. Vaimonsa työn takia Kossin perhe muutti Kokkolaan, jonne Heikki Kossi perusti nimellä H5 Film Sound Oy toimivan foley-studionsa. Yrityksellä on toimipiste myös Helsingissä. Heikki Kossi on toiminut kokkolalaisen jalkapalloseura KPV:n maalivahtivalmentajana.
Foley-artismin ohella Kossi on toiminut elokuvissa myös äänisuunnittelijana, äänileikkaajana, ohjaajana, käsikirjoittajana, muusikkona ja kuvaajana.
Kossi sai vuonna 2017 elokuvataiteen valtionpalkinnon.
2023 Kossi muutti pois Suomesta ja aloitti työskentelemään Kaliforniassa elokuvaääneen keskittyvässä Skywalker Soundissa. Skywalker Sound on osa Disney-konserniin kuuluvaa Lucasfilm-tuotantoyhtiötä.
Aiheesta muualla

Heikki Kossin luento ”Näin syntyvät elokuvan äänet”, video 25 min, Yle Areena
Kabardian tasanko

Kabardian tasanko (ven. Кабардинская равнина, Kabardinskaja ravina) on tasankoalue Pohjois-Kaukasiassa, pääasiassa Kabardi-Balkarian pohjoisosassa. Alueen korkaus 200–500 metriä merenpinnasta. Tasanko sijaitsee Terekjoen alajuoksun eteläpuolella.
Tasanko on nimetty entisestä Kabardian valtiosta, jonka alue kuuluu nykyisin pääasiassa Kabardi-Balkariaan.
Kabardi-Balkarian lippu

Kabardi-Balkarian lippu
Kabardi-Balkarian lippu on Venäjälle kuuluvan Kabardi-Balkarian tasavallan tunnus. Se hyväksyttiin 21. huhtikuuta 1994 ja sen mittasuhteet ovat 2:3. Lippu on malliltaan horisontaalinen trikolori ja sen värit ovat ylhäältä alas sininen, valkoinen ja vihreä. Värit symboloivat taivasta (sininen), Kaukasus-vuoriston lumisia huippuja (valkoinen) ja alankoja (vihreä). Lipun keskelle on kuvattu Kaukasus-vuoriston korkein huippu Elbrus.
KHTML

| KHTML |
| --- | --- |

Tiedot
Ohjelmistotyyppi:  selainmoottori
Ohjelmointikielet:  C++
Lisenssi:  GNU Lesser General Public License
Aiheesta muualla
Verkkosivusto
Versiohallinta
KHTML on HTML-kielen ja muun verkkosivujen sisällön esittämiseen käytettävä selainmoottori, joka tehtiin alun perin KDE-työpöytäprojektin Konqueror-verkkoselaimeen.
Apple forkkasi KHTML:stä WebKit-selainmoottorin, josta Google myöhemmin forkkasi Blink-selainmoottorin. Apple aloitti WebKit-projektin vuonna 2001 ja Google ilmoitti Blink-forkkauksesta vuonna 2013. Myös Nokia forkkasi WebKitin ja käytti sitä Series 60 -laitteissa.
KHTML:stä johdettuja selainmoottoreita käyttävät muun muassa Safari- ja Chrome-selaimet ja muut Chromiumiin perustuvat selaimet.
KHTML esiteltiin KDE-versiossa 2.0, jossa oli mukana Konqueror-selain.
Standardien kanssa yhteensopivuus

XML/HTML, Document Object Model (DOM)
ECMAScript ja JavaScript
Cascading Style Sheets (CSS)
Guinean jalkapallomaajoukkue

Guinean jalkapallomaajoukkue edustaa Guineaa jalkapallon miesten maajoukkuekilpailuissa. Sitä hallinnoi Guinean jalkapalloliitto.
Guinean maajoukkue ei ole selviytynyt kertaakaan MM-kilpailujen lopputurnaukseen. Olympiakisojen jalkapalloturnauksessa Guinea on esiintynyt Méxicossa 1968. Se voitti alkulohkon ottelussa Kolumbian 3–2, mutta hävisi Meksikolle ja Ranskalle, jääden lohkonsa viimeiseksi.
Guinea esiintyi Afrikan-mestaruuskilpailujen lopputurnauksessa ensimmäisen kerran Sudanissa 1970, jolloin se putosi jatkosta ensimmäisellä kierroksella. Etiopian kisoissa 1976 Guinea saavutti hopeaa. Se pelasi neljän maan loppusarjassa ensin 1–1-tasapelin Nigerian kanssa ja voitti Egyptin 4–2. Ratkaisevassa ottelussa Guinea pelasi 1–1-tasapelin mestaruuden voittaneen Marokon kanssa. Afrikan-mestaruuskilpailujen puolivälieriin Guinea on selviytynyt Tunisiassa 2004, Egyptissä 2006, Ghanassa 2008 ja Päiväntasaajan Guineassa 2015.
Maailmanmestaruuskilpailut

1930–1962 – Ei osallistunut
1966 – Vetäytyi
1970 – FIFA ei hyväksynyt osallistumista
1974–1998 – Ei selviytynyt kisoihin
2002 – FIFA hylkäsi karsintojen aikana
2006–2018 – Ei selviytynyt kisoihin